google/wiki40b huggingface dataset:
Γονθάλο των Βουρβόνων-Ισπανίας

Βιογραφία

Ο Γονθάλο-Μανουέλ-Μαρία-Μπερνάρδο-Ναρκίσο-Αλφόνσο-Μαυρίθιο γεννήθηκε στη Μαδρίτη και ήταν ο τέταρτος γιος του Αλφόνσου ΙΓ΄ της Ισπανίας και της Βικτώριας-Ευγενίας των Μπάτενμπεργκ, κόρης του Ερρίκου πρίγκιπα του Μπάτενμπεργκ.
Απεβίωσε 20 ετών, όταν το αυτοκίνητο που οδηγούσε έπεσε σε έναν τοίχο. Τάφηκε στο ελ Εσκοριάλ.
Ρόδο του Λούθηρου

Το Ρόδο του Λούθηρου ή Σφραγίδα του Λούθηρου, είναι ευρέως αναγνωρισμένο σύμβολο του Λουθηρανισμού. Σχεδιάστηκε το 1530 από το Μαρτίνο Λούθηρο ως σφραγίδα, με εντολή του πρίγκιπα Ιωάννη Φρειδερίκου, κατά τη διάρκεια της Δίαιτας της Αυγούστας, ενώ ο Λούθηρος είχε καταφύγει στο Κόμπουρκ. Κατά τον Λούθηρο, το Ρόδο ήταν ένα είδος έκφρασης της θεολογίας και της πίστης του.

Χρησιμοποίηση σε άλλα εμβλήματα

Το Ρόδο του Λούθηρου έχει χρησιμοποιηθεί σε διάφορα εμβλήματα και θυρεούς.
Fedora

Η διανομή

Ένα από τα πιο γνωστά χαρακτηριστικά της διανομής είναι το ότι μια καινούργια έκδοση του Fedora βγαίνει κάθε 6 μήνες. Σπάνια καθυστερεί πολύ πέραν της ημερομηνίας στο σχέδιο κυκλοφορίας.  Η προτεινόμενη μέθοδος αναβάθμισης είναι με επανεκκίνηση από CD με την καινούρια έκδοση. Το λογισμικό θα ελέγξει τους σκληρούς δίσκους του υπολογιστή για παλιότερες εκδόσεις της διανομής.  Αν βρεθούν παλιότερες εκδόσεις, ο χρήστης θα μπορέσει να επιλέξει εγκατάσταση εκ νέου ή αναβάθμιση.  Η αναβάθμιση εκδόσεως μέσω του yum δεν συστήνεται.
Ο χρήστης μπορεί να διαλέξει ένα από τα διαθέσιμα γραφικά περιβάλλοντα (με προεπιλεγμένο το GNOME) ανάλογα με τον εγκαταστάτη που κατέβασε. Επίσης μπορεί να εγκαταστήσει πακέτα που προσδιορίζονται για τελικούς χρήστες, για προγραμματιστές, ή για χρήση σε διακομιστές.
Τα εργαλεία dnf και rpm για εγκατάσταση και ενημέρωση πακέτων δημιουργήθηκαν από την Red Hat και έχουν υιοθετηθεί από τους συντηρητές αρκετών άλλων διανομών όπως το Mandriva Linux και το openSuSE.
Οι εκδόσεις του Fedora είναι ελεύθερες και δωρεάν για όσους θέλουν να τις κατεβάσουν.  Σε ορισμένες χώρες υπάρχει η δυνατότητα να παραγγείλει ένας χρήστης το CD δωρεάν.  Οι εκδόσεις του Fedora γίνονται η βάση του Red Hat Enterprise Linux, ενός εμπορικού προϊόντος το οποίο απευθύνεται σε επιχειρήσεις που διατηρούν διακομιστές.

Ιστορία

Μετά την κυκλοφορία του Red Hat 9, της προηγούμενης διανομής Linux της εταιρίας Red Hat, ανακοινώθηκε ένα σχέδιο κατά το οποίο θα υπάρχουν δύο διανομές, η μία για εμπορική χρήση, με ιδιωτικό κώδικα που συμπληρώνει μια συλλογή εφαρμογών ελεύθερου λογισμικού.  Η εμπορική διανομή βγήκε με το όνομα Red Hat Enterprise Linux.  Η συλλογή ελεύθερου λογισμικού αποτελεί τη δεύτερη διανομή, που ονομάστηκε Fedora Core.  Αυτό το όνομα προέκυψε από την σκέψη του να δημιουργηθεί ένας ξεχωριστός ιστότοπος για εφαρμογές που δεν θεωρούνται θεμελιώδεις. Σε εκείνες τις εφαρμογές ο καθένας από το ευρύτερο κοινό Θα μπορεί να συνεισφέρει, σε αντιδιαστολή με το βασικό λογισμικό.  Αυτός ο ιστότοπος λεγόταν Fedora Extras, και διατηρήθηκε μέχρι την κυκλοφορία του Fedora 7, οπότε και καταργήθηκε.  Το κοινό συνεχίζει να συμμετέχει στην ανάπτυξη και διατήρηση εκείνων των εφαρμογών καθώς και του βασικού λογισμικού που προηγουμένως ήταν υπό τον αποκλειστικό έλεγχο των υπαλλήλων της Red Hat.  Όλο το λογισμικό, θεμελιώδες και μη, συμπεριλαμβάνεται πια στον ιστότοπο του Fedora.  Κώδικας μη ελεύθερης χρήσης (πχ. ιδιωτικό λογισμικό για κάρτες γραφικών) βρίσκεται στην αρχειοθήκη RPM Fusion.
Φραγκίσκος Ιωσήφ του Μπάττενμπερκ

Βιογραφία

Ήταν ο τέταρτος γιος του Αλεξάνδρου πρίγκιπα της Έσσης & παρά τω Ρήνω και της Ιουλίας Χάουκε. Ο γάμος του πατέρα του ήταν μοργανατικός. Στην Ιουλία και στα παιδιά της δόθηκε ο τίτλος πρίγκιπες του Μπάττενμπεργκ. Ο πατέρας του ανήκε στον Οίκο της Έσσης-Ντάρμστατ και έγινε ο ιδρυτής του κλάδου του Μπάττενμπεργκ, που μετονομάστηκε σε Μαουνμπάττεν.
Ήταν υποψήφιος για τον πριγκιπικό θρόνο της Βουλγαρίας, αλλά τελικά ο πριγκιπικός θρόνος δόθηκε στον δευτερότοκο αδελφό του Αλέξανδρο. Ο Φραγκίσκος-Ιωσήφ ακολούθησε τον αδελφό του στη Βουλγαρία, όπου ορίστηκε συνταγματάρχης του Ιππικού. Το 1891 εξέδωσε την Οικονομική ιστορία της Βουλγαρίας, αφιερωμένη στον αδελφό του.
Σε μία οικογενειακή συγκέντρωση στο Λονδίνο το 1894 συνάντησε την Κονσουέλα Βάντερμπιλτ, κόρη του εξαιρετικά πλούσιου μεγιστάνα των σιδηροδρόμων των ΗΠΑ Γουίλιαμ-Κίσαμ Βάντερμπιλτ και του άρεσε. Της έκανε πρόταση γάμου, αλλά η Κονσουέλα δεν τον άρεσε και αρνήθηκε την πρότασή του.
Η Βικτώρια της Βρετανίας τον έχρισε ιππότη διοικητή του Τάγματος του Λουτρού το 1896.

Οικογένεια

Νυμφεύτηκε το 1897 την Άννα Πετρόβιτς-Νιέγκος, κόρη του Νικολάου Α΄ πρίγκιπα του Μαυροβουνίου. Δεν απέκτησαν απογόνους.
Αριάδνη (κορβέτα)

Ιστορία

Η ναυπήγησή του άρχισε στις 28 Ιανουαρίου 1847 στο ναυπηγείο Νικολάγιεφ κατά παραγγελία του Ναυαρχείου Σεβαστούπολης για το Ρωσικό Αυτοκρατορικό Ναυτικό και η κεθέλκυσή του έγινε στις 26 Αυγούστου 1851 οπότε και εντάχθηκε στην υπηρεσία του στόλου της Μαύρης Θάλασσας. Το 1853 κατά την έναρξη του Κριμαϊκού πολέμου, δεν ήταν δυνατό να επιστρέψει στην Ρωσία, και έτσι με διαταγή του Τσάρου το πλήρωμα επέστρεψε στην Σεβαστούπολη και το πλοίο πωλήθηκε στην Τεργέστη προς την ελληνική κυβέρνηση, μαζί με τα βρίκια «Ορφεύς» και «Περσεύς».
Η ελληνική σημαία υψώθηκε στο πλοίο το 1854 και στη συνέχεια, μετά από έξι μήνες παραμονής του πλοίου στο αυστριακό λιμάνι όπου κατασχέθηκε από την Αυστροουγγαρία λόγω του πολέμου, κατέπλευσε στον Πειραιά. Μέχρι το 1855, όσο διαρκούσε η έξαρσης της χολέρας στην Αθήνα, η κορβέτα «Αριάδνη» χρησιμοποιήθηκε σαν ξενώνας μαζί με τα πλοία «Ορφεύς» και «Περσεύς». Το 1860 συμμετείχε σε αποστολή στον Λίβανο για την προστασία του εκεί Ελληνικού πληθυσμού από τις σφαγές των Δρούσων. Το 1862, όλα ή κάποια από τα πυροβόλα του τοποθετήθηκαν στο πλοίο «Λουδοβίκος» και κατά την μεταπολίτευση που έγινε μέσα στο ίδιο έτος μετονομάστηκε σε «Πάτραι». Τελικά, παροπλίστηκε το 1872.
Πρωθυπουργός της Τσεχικής Δημοκρατίας

Εξουσίες και ρόλος

Από τη σύσταση της Τσεχικής Δημοκρατίας ως μια κοινοβουλευτική δημοκρατία, ο πρωθυπουργός και η κυβέρνησή του είναι υπεύθυνοι έναντι της Βουλής των Αντιπροσώπων, η οποία συμβολίζει την εκπροσώπηση των πολιτών στην εξουσία. Το σύνταγμα ορίζει ότι κάθε πρωθυπουργός, με την ανάληψη των καθηκόντων του, πρέπει να κερδίσει και να διατηρήσει την εμπιστοσύνη του κοινοβουλίου. Μόλις ο πρωθυπουργός χάσει την εμπιστοσύνη αναγκάζεται να παραιτηθεί και ο πρόεδρος της δημοκρατίας είναι υποχρεωμένος να επιλέξει ένα νέο πρωθυπουργό.
Ο πρωθυπουργός θώκος είναι το ισχυρότερο όργανο στο κράτος, δεδομένου ότι διοικεί και προεδρεύει στην κυβέρνηση.

Κατοικία

Η επίσημη κατοικία του πρωθυπουργού της Τσεχικής Δημοκρατίας είναι το Μέγαρο Κραμάρ (τσεχικά: Vila Kramářova). Η κατοικία βρίσκεται στην οδό Γκογκόλοβα 212/1 του Χραντκάνι στην Πράγα.
Το κτήριο κτίστηκε από το 1911 ως το 1914. Σχεδιάστηκε από το Βιεννέζο αρχιτέκτονα Φρίντριχ Όχμαν.
Πλοηγός (επάγγελμα)

Σχέση πλοηγού και πλοιάρχου πλοίου

Ο πλοίαρχος του πλοίου είναι ο απόλυτα υπεύθυνος για τον ασφαλή χειρισμό του υπό διακυβέρνησή του πλοίου, ακόμα και σε περίπτωση υποχρεωτικής πλοηγίας. Ο πιλότος θα πρέπει να θεωρείται ως ο ειδικός «ομιλών χάρτης» των τοπικών συνθηκών, των συνήθων κινήσεων των ανέμων που προσβάλουν την περιοχή, τον καιρό, τις παλίρροιες, τα αβαθή και γενικά οτιδήποτε μπορεί να αυξήσει σημαντικά τα στοιχεία που παρέχει ο ναυτικός χάρτης και οι αγγελίες προς ναυτιλλόμενους, για την ίδια περιοχή. Επίσης είναι εκείνος που γνωρίζει πολύ καλά τους κανονισμούς λιμένα, καθώς και τον τρόπο που χειρίζονται τα διάφορα «τοπικά» σκάφη (π.χ. στα στενά του Βοσπόρου).
Εντούτοις, ο πλοηγός δεν μπορεί να είναι σε θέση να γνωρίζει και όλες τις λεπτομέρειες χειρισμού των πλοίων. Υπόψη ότι κάθε πλοίο έχει δικό του τρόπο συμπεριφοράς, ταχύτητας αντίδρασης αλλά και ελικτικές ιδιότητες στις διάφορες ταχύτητες. Συνεπώς καταλληλότερος στους χειρισμούς του πλοίου είναι ο πλοίαρχος ή κυβερνήτης του. Ακόμη και στην περίπτωση που ο πλοίαρχος του πλοίου αναγκασθεί να βασισθεί καθ' ολοκληρία στον πλοηγό, αυτό δεν σημαίνει ότι του παρέχει και τη διακυβέρνηση του πλοίου!
Όταν σε περιπτώσεις, που λόγω φύσεως του χώρου, καθίσταται ανάγκη χρήσης ρυμουλκών τότε είθισται ο ίδιος ο πιλότος να διατάσσει τις ακριβείς κινήσεις των ρυμουλκών, προκειμένου ν΄ αποφευχθεί ο διπλός έλεγχος του πλοίου. Παρά ταύτα, σε όλες τις περιπτώσεις ο πλοίαρχος ή κυβερνήτης φέρει την απόλυτη ευθύνη για την ασφάλεια του πλοίου.
Αγία Κυριακή Πρέβεζας

Τοποθεσία

Η Αγία Κυριακή βρίσκεται 65 χιλιόμετρα ΒΔ της Πρέβεζας και σε απόσταση 4 χλμ από την Πάργα. Είναι κτισμένη λίγα χιλιόμετρα πριν από τα όρια με τον νομό Θεσπρωτίας, στους νοτιοανατολικούς πρόποδες των Ορέων της Πάργας, πάνω από τον όρμο του Αγίου Νικολάου, σε μέσο σταθμικό υψόμετρο 240 μέτρων. Στην ευρύτερη περιοχή υπάρχει πληθώρα ελαιόδεντρων και εσπεριδοειδών.

Ιστορικά στοιχεία

Κοντά στο σημερινό χωριό και συγκεκριμένα πάνω από τον ορμίσκο του Λιχνού τοποθετείται η προϊστορική Τορύνη, η οποία, κατά την ελληνιστική εποχή, αναπτύχθηκε στη θέση της σημερινής Πάργας. Κατά τη ρωμαϊκή εποχή, υπήρχε εδώ μικρός ρωμαϊκός οικισμός, που έλεγχε δυο φυσικούς όρμους, από τους οποίους περνούσε ο διεθνής θαλάσσιος δρόμος Ιταλίας-Ελλάδας.
Στα χρόνια της τουρκοκρατίας, το χωριό ήταν γνωστό με την αλβανική απόδοση της ονομασίας του, Σεντιέλλα και κατοικείτο ως επί το πλείστον από μουσουλμάνους. Το 1913 μετά την απελευθέρωση της Ηπείρου εγκαταστάθηκαν στον οικισμό ελληνικές οικογένειες από γειτονικές περιοχές, οι οποίες το 1924 αγόρασαν το μέχρι τότε τσιφλίκι. Οι οικογένειες αυτές, ασχολήθηκαν κυρίως με την ελαιοκαλλιέργεια που, ακόμη και σήμερα αποτελεί το κύριο εισόδημα των κατοίκων του χωριού ενώ τα τελευταία χρόνια αναπτύχθηκε σημαντικά και ο τουρισμός. Από την άλλη πλευρά, οι μουσουλμάνοι της Αγίας Παρασκευής αποχώρησαν από τον οικισμό και εγκαταστάθηκαν κυρίως στην Τουρκία και την Αλβανία. Το 1960 βρέθηκε και παραδόθηκε από τον ιερέα της κοινότητας στις αρχαιολογικές υπηρεσίες μικρός μαρμάρινος γυναικείος κορμός που ανάγεται στη ρωμαϊκή περίοδο.

Διοικητικές μεταβολές

Στα πλαίσια του ελληνικού κράτους η Αγία Κυριακή υπήχθη αρχικά εντός των ορίων του νομού Πρεβέζης όμως το 1937 αποσπάστηκε στο νομό Θεσπρωτίας. Μεταπολεμικά, το 1946 επανήλθε στο νομό Πρέβεζας ως τμήμα της επαρχίας Νικοπόλεως και Πάργας. Το 1997 μετά τη διοικητική μεταρρύθμιση του σχεδίου Καποδίστρια συμπεριλήφθηκε στο νεοσύστατο δήμο Πάργας. Μετά τις νέες αλλαγές που έφερε το σχέδιο Καλλικράτης στην τοπική αυτοδιοίκηση, συμπεριλήφθηκε στον ομώνυμο διευρυμένο δήμο.

Αξιοθέατα

Στα δυτικά του οικισμού βρέθηκε μυκηναϊκός θολωτός τάφος. Παράλληλα εντός του οικισμού υπάρχουν διάσπαρτα απομεινάρια αρχαίων κτισμάτων. Κοντά στην Αγία Κυριακή, στη θέση Λίχνος βρίσκονται θαλάσσιες σπηλιές και ομώνυμη παραλία ενώ στα ανατολικά βρίσκονται ο όρμος και η παραλία του «Άη-Γιαννάκη».
Στρατιωτική επιστήμη

Η στρατιωτική επιστήμη αποτελεί τη θεωρητική και εφαρμοσμένη επιστήμη που ασχολείται με την πρακτική εφαρμογή της αμυντικής πολιτικής ενός έθνους ή ενός συνασπισμού, μέσω συστηματικών επιστημονικά θεμελιωμένων μεθοδολογιών ανάπτυξης συγκεκριμένων στρατιωτικών δυνατοτήτων (ιδεών, μεθόδων, οργάνωσης, ηγεσίας, σχεδίων, τακτικών, εκπαίδευσης, τεχνολογιών, υποδομής, οπλικών συστημάτων και μέσων/εξοπλισμού).
Η στρατιωτική, ναυτική και αεροπορική τέχνη και επιστήμη διδάσκονται στις αντίστοιχες στρατιωτικές ακαδημίες και σταδιοδρομικά σχολεία των ενόπλων δυνάμεων.
Η στρατιωτική επιστήμη αντλεί εργαλεία και θεωρίες από πολλά επιστημονικά πεδία, ενώ παρέχει ιδιαίτερη έμφαση στην ανάπτυξη της ηγεσίας, στην ικανότητα λήψης απόφασης, καθώς και σε θέματα διοίκησης και οργάνωσης. Στο πλαίσιο αυτό, εστιάζεται στην ανάπτυξη προσωπικών χαρακτηριστικών (ικανοτήτων και αξιών) απαραίτητων για την άσκηση ηγεσίας, όπως η προσήλωση στο καθήκον, η ακεραιότητα χαρακτήρα, το θάρρος, η αίσθηση του δικαίου, κτλ.
Μεταξύ των επί μέρους αντικειμένων ενδιαφέροντος της στρατιωτικής επιστήμης είναι η φιλοσοφία (ηθική και γνωσιολογία), η ψυχολογία, η κοινωνιολογία, η ηγεσία, το δίκαιο των ενόπλων συγκρούσεων, το δίκαιο της θάλασσας, οι διεθνείς οργανισμοί, η θεωρία λήψης αποφάσεων, η επιχειρησιακή έρευνα, η στρατιωτική γεωγραφία, η ωκεανογραφία, η μετεωρολογία, η στρατιωτική-ναυτική-αεροπορική ιστορία, η στρατηγική, η γεωπολιτική, η στρατιωτική-ναυτική-αεροπορική τακτική, η τεχνολογία συστημάτων μάχης, η ναυτική μηχανολογία, κτλ.
Κύπελλο Κυπελλούχων Ευρώπης ποδοσφαίρου 1969-70

Την περίοδο 1969-70 το Κύπελλο Κυπελλούχων Ευρώπης κατέκτησε η Μάντσεστερ Σίτι κερδίζοντας στον τελικό την Γκόρνικ Ζάμπρζε.
Σαράντ Πουρνίμα

Το Σαράντ Πουρνίμα (επίσης γνωστό ως Κοτζαγκίρι Πουρνίμα, Ναβάννα Πουρνίμα, ή Καουμούντι Πουρνίμα) είναι φεστιβάλ που γιορτάζει την ημέρα της πανσέληνου του Ινδουιστικού σεληνιακού μήνα Άσβιν (Σεπτέμβριος-Οκτώβριος), σηματοδοτώντας το τέλος της εποχής των μουσώνων.
Το Κοτζαγκάρι Πουρνίμα αφορά την γιορτή του Κοτζαγκάρα Βράτα. Οι άνθρωποι εκτελούν αυτό το βράτα κάτω από το φως του φεγγαριού μετά τη νηστεία της ημέρας. Η Λάξμι (θεά του πλούτου) λατρεύεται σημαντικά αυτή την ημέρα, επειδή θεωρείται ότι είναι τα γενέθλια της. Ο θεός των βροχών Ίντρα που κάθεται πάνω στον ελέφαντα του, ο Αϊραβάτα και ο Σίβα με την παλλακίδα του Παρβάτι επίσης γιορτάζονται. Για το 2017, η γιορτή εορτάστηκε στις 5 Οκτωβρίου5 October.
Ψευδοθύρα

Η ψευδοθύρα είναι μια καλλιτεχνική αναπαράσταση πόρτας η οποία δεν είναι λειτουργική σαν πραγματική πόρτα. Μπορεί να είναι ανάγλυφη σε τοίχο ή να είναι ζωγραφισμένη σ’ αυτόν. Είναι τυπικό αρχιτεκτονικό στοιχείο σε τάφους της αρχαίας Αιγύπτο, καθώς και σε τάφους άλλων πολιτισμών μετά, όπως την προϊστορική Σαρδηνία, τον ετρουσκικό πολιτισμό, την αρχαία Ρώμη και την αρχαία Ελλάδα, όπου στα δύο τελευταία απαντάται και σε τάφους και σε οικείες.

Αρχαία Αίγυπτος

Οι αρχαίοι Αιγύπτιοι πίστευαν ότι η ψευδοθύρα ήταν το κατώφλι μεταξύ του κόσμου των ζωντανών και του κόσμου των νεκρών, και μέσω της οποίας μια θεότητα ή το πνεύμα του νεκρού μπορούσε να μπαίνει και να βγαίνει από τον τάφο. 
Η ψευδοθύρα συνήθως ήταν το μέρος του τάφου όπου ήταν το ιερό για τις προσφορές, το σημείο όπου οι συγγενείς μπορούσαν να προσφέρουν τις προσφορές σε ένα ειδικό άνοιγμα μπροστά από την πόρτα. 
Οι περισσότερες ψευδοθύρες βρίσκονται στο δυτικό τοίχο του ταφικού ναΐσκου, καθώς οι αρχαίοι Αιγύπτιοι συνέδεαν τη δύση με τη χώρα των νεκρών. Σε πολλούς μασταμπάδες, άντρας και γυναίκα που είναι θαμμένοι εκεί έχουν ο καθένας την ψευδοθύρα τους.

Δομή

Μια ψευδοθύρα ήταν συνήθως σκαλισμένη από ένα μεγάλο κομμάτι πέτρας ή ξύλου, και δεν είχε τη λειτουργία κανονικής πόρτας. Στο κέντρο της πόρτας υπήρχε κόγχη, ενώ στο πλάι υπήρχαν παραστάδες —κάποιες πολλές τοποθετημένες η μία δίπλα στην άλλη για να δίνουν ψευδαίσθηση βάθους — καθώς και είσοδος ή πέρασμα. Πάνω από την πόρτα υπάρχει σκαλισμένο ένα ημικυκλικό τύμπανο που μιμείται το παραπέτασμα από χόρτο που έκλεινε τις πραγματικές πόρτες.   
Η πόρτα επίσης έχει γείσο και ανώφλι, ενώ παράσταση του νεκρού μπροστά από το τραπέζι των προσφορών είναι συνήθως χαραγμένη πάνω από το κέντρο της πόρτας. Κάποιες φορές, ο ιδιοκτήτης του τάφου είχε σκαλισμένο άγαλμα με την εικόνα του στην κεντρική κόγχη της ψευδοθύρας.

Ιστορική εξέλιξη

Η διαμόρφωση της ψευδοθύρας με τη σειρά από παραστάδες, προέρχεται από το αντίστοιχο μοτίβο της πρόσοψης παλατιού που ήταν τυπικό αρχιτεκτονικό στιλ της πρώιμης Δυναστική περιόδου. Η ψευδοθύρα χρησιμοποιήθηκε πρώτη φορά σε μασταμπάδες της Τρίτης Δυναστείας του Παλαιού Βασιλείου, και η χρήση της έγινε σχεδόν καθολική στους τάφους από την Τέταρτη ως την Έκτη Δυναστεία. Κατά τη διάρκεια των σχεδόν 150 χρόνων της βασιλείας των φαραώ της Έκτης Δυναστείας Πεπί Α΄, Μερενρέ Α΄, και Πεπί Β΄, το μοτίβο της ψευδοθύρας πέρασε από μια σειρά αλλαγών που άλλαξε την σχέδιο των πλαισίων, επιτρέποντας έτσι στους ιστορικούς να χρονολογούν τους τάφους ανάλογα με το στιλ των ψευδοθυρών σε αυτούς. 
Μετά την Πρώτη μεταβατική περίοδο, η δημοτικότητα των ψευδοθυρών εύθηνε, έχοντας αντικατασταθεί από στήλες ως τις κύριες επιφάνειες όπου εγχαράσσονταν οι ταφικές επιγραφές.
Αλκίμαχος (γιος του Αλκίμαχου της Απολλωνίας)

Βιογραφία

Ήταν γιος του Αλκιμάχου, που είχε ιδιοκτησίες στην Απολλωνία της Χαλκιδικής και μίας Ελληνίδας. Αδελφός του ήταν ο Φίλιππος. Ήταν συνονόματος με τον πατέρα του. 
Ο Αλκίμαχος της Απολλωνίας υπηρέτησε ως αξιωματούχος. Ήταν διπλωμάτης: εστάλη ως πρόξενος στην Αθήνα από τον Φίλιππο Β΄ (βασ. 359-336) και ήταν διοικητής στρατού: ο Αλέξανδρος Γ΄ (βασ. 336-323) τον έστειλε να ελευθερώσει την Ιωνία και την Αιολίδα. 
Ο Αλκίμαχος ο νεότερος φαίνεται να γεννήθηκε και να μεγάλωσε στην Απολλωνία και είναι γνωστός από επιγραφές. Από μία στήλη του 319 αναφέρει τιμές, που του αποδόθηκαν από την πολιτεία, όμοιες με εκείνες του πατέρα του. Μάλλον αυτό έγινε λόγω παραχώρησης από μέρους του ιδιοκτησιών στην πολιτεία. 
Σύμφωνα με άλλη επιγραφή που βρέθηκε στη νήσο Ίο, ο Αλκίμαχος είχε έναν γιο, τον Λύσιππο. Στη στήλη αυτή o Αλκίμαχος τιμάται ως πρόξενος της Ίου και η επιγραφή αναφέρεται στην εύνοια αυτού προς τη νήσο.
Συνοικία Ίμπο

Γεωγραφία

Η Ίμπο βρίσκεται κεντρο-δυτικά της Κάμπο Ντελγκάντο και βορειοδυτικά της Μοζαμβίκης. Ξεχωριστή είναι η παραλία της Κιλαλέα. Έχει συνολική έκταση 48km² (19 τ.μ.). Είναι η μικρότερη συνοικία της Κάμπο Ντελγκάντο.

Νησιά

Η Ίμπο, αν και μικρή, είναι πλούσια σε νησιά. Τα κυριότερα νησιά είναι το Φιό, το Ίμπο, το Ματέμο, το Νιβάβε, το Κιλάλεα, το Κιράμπο το Νησί Κιρίμπα, το Ρόλας και το Σενκάρ.
Γ’ Δημοτικού

Στην Ελλάδα

Στην Ελλάδα, για να φοιτήσει ένα παιδί, πρέπει να έχει ολοκληρώσει την Πρώτη και Δευτέρα Δημοτικού και να έχει συμπληρώσει το όγδωο έτος της ηλικίας του. Για παράδειγμα ένα παιδί το 2012 πρέπει να έχει γεννηθεί το 2004 για να φοιτήσει στη Τρίτη Δημοτικού. Μία συνηθισμένη μέρα το μάθημα στην Τρίτη Δημοτικού ξεκινάει στις 8:15 και τελειώνει στις 13:15 όλη την εβδομάδα. Οι διδακτικές ώρες την μέρα είναι έξι και την εβδομάδα 30. Τα παιδιά διδάσκονται: 8 ώρες γλώσσα τη βδομάδα, 4 ώρες Μαθηματικά, 3 ώρες Μελέτη Περιβάλλοντος, 1 ώρα Θρησκευτικά, 2 ώρες Ιστορία, 3 ώρες Αγγλικά, 1 ώρα μουσική, Εικαστικά και Πληροφορική, 2 ώρες Γυμναστική και 3 ώρες Ευέλικτη Ζώνη.

Ηνωμένο Βασίλειο

Την ίδια ηλικία, οι μαθητές της Σκωτίας και της Ουαλίας βρίσκονται στο τέταρτο έτος της υποχρεωτικής εκπαίδευσής τους. Στη Βόρειο Ιρλανδία οι μαθητές βρίσκονται στο πέμπτο έτος της υποχρεωτικής εκπαίδευσής τους.
Στην Αγγλία, το σχολείο που είναι της ίδιας ηλικίας με την 3η τάξη είναι το 4ο έτος, το οποίο είναι το τέταρτο έτος της υποχρεωτικής εκπαίδευσης.

Στον Καναδά

Στον Καναδά, το έτος ονομάζεται Βαθμός 3.

Γαλλία

Στη Γαλλία, παιδιά ηλικίας 8 ετών εισέρχονται στο CE2 ("Cours élémentaire deuxième année"), το τρίτο σχολικό έτος του δημοτικού σχολείου. Παλιά ονομαζόταν "neuvième" (ένατο έτος πριν από το Terminale, το έτος "baccalauréat").

Ινδία

Στην Ινδία τα παιδιά εισέρχονται στην κατηγορία 3 ή 4 σε ηλικίες 8 έως 9.

Στην Ιρλανδία

Στη Δημοκρατία της Ιρλανδίας είναι η Τρίτη Τάξη ή το Rang a trí (για παιδιά ηλικίας 9-10 ετών) που είναι το πέμπτο έτος του Δημοτικού Σχολείου.

Νέα Ζηλανδία

Στη Νέα Ζηλανδία, αυτό το επίπεδο τάξης ονομάζεται Πρότυπο 2 ή Έτος 4. Τα παιδιά γενικά ξεκινούν αυτό το επίπεδο μεταξύ των οκτώ και εννέα ετών

Πορτογαλία

Στην Πορτογαλία, η τρίτη τάξη (terceiro ano, 3.º ano) είναι το τρίτο έτος του τετραετούς κύκλου 1.º Ciclo do Ensino Básico που περιλαμβάνει επίσης την πρώτη τάξη, τη δεύτερη και την τέταρτη τάξη.

Ισπανία

Στην Ισπανία, φοιτούν τα παιδιά από 8 έως 9 ετών.  Επίσης είναι ο τρίτος χρόνος της πρωτοβάθμιας εκπαίδευσης (el año tercero de la educación primaria). Επίσης, η πρωτοβάθμια εκπαίδευση υποδιαιρείται σε 3 στάδια, δύο έτη το καθένα. Αυτό είναι το πρώτο έτος στο δεύτερο στάδιο.
Γυμνό τανγκό

πλοκή

Επιστρέφοντας με πλοίο στη Νότια Αμερική, μια νεαρή κοπέλα δραπετεύει από τον ηλικιωμένο σύζυγό της, ανταλλάσσοντας θέσεις με μια κοπέλα που αυτοκτονεί. Πιστεύει ότι η νέα της ζωή θα είναι αυτή ενός κανονικού γάμου, αλλά βρίσκει ότι είναι στην πραγματικότητα ένα τέχνασμα για να εργαστεί σε ένα πορνείο.

Υποψηφιότητες

Η ταινία ήταν υποψήφια για το βραβείο της κριτικής επιτροπής του Φεστιβάλ Κινηματογράφου της Ντοβίλ το 1991.
Ένωση Ελλήνων Χαρακτών

Η Ένωση Ελλήνων Χαρακτών (Ε.Ε.Χ.) είναι ένας καλλιτεχνικό σωματείο μη κερδοσκοπικού χαρακτήρα που δραστηριοποιείται στην Ελλάδα. Ιδρύθηκε το 1987 και αποτελείται από εικαστικούς χαράκτες, οι οποίοι αντιπροσωπεύουν όλα τα καλλιτεχνικά ρεύματα της σύγχρονης ελληνικής χαρακτικής. Η πλειοψηφία των μελών της ένωσης, είναι επίσης μέλη και του ΕΕΤΕ.

Ίδρυση

Από τις αρχές τις δεκαετίας του 1980, είχαν ξεκινήσει διαβουλεύσεις, προσπάθειες και συζητήσεις στους κύκλους των Ελλήνων χαρακτών με σκοπό τη δημιουργία ενός καλλιτεχνικού φορέα του συγκεκριμένου εικαστικού κλάδου, κατά τα πρότυπα του αντίστοιχου σουηδικού.
Επακόλουθο αυτών των ζυμώσεων ήταν η ίδρυση της «Ένωσης Ελλήνων Χαρακτών» ιδρύθηκε το 1987 από τους χαράκτες Βασίλη Χάρο, Ιωάννη Πιπίνη και Ελεονώρα Περράκη, τους οποίους πλαισίωσαν και άλλοι 38 εικαστικοί, μεταξύ των οποίων συγκαταλέγονταν ο καθηγητής της Ανωτάτης Σχολής Καλών Τεχνών, Κώστας Γραμματόπουλος, η Βάσω Κατράκη, ο Φώτης Μαστιχιάδης, ο Χρήστος Δαγκλής, ο Βασίλης Καζάκος κ.ά.

Έργο

Από την ίδρυσή της έως σήμερα, η ΕΕΧ έχει εκδώσει συλλεκτικά λευκώματα, έχει πραγματοποιήσει διαλέξεις και εκπαιδευτικά προγράμματα καθώς και πλήθος εκθέσεων στην Ελλάδα και στο εξωτερικό με σκοπό την προώθηση της τέχνης της χαρακτικής.
Ποδηλασία στους Θερινούς Ολυμπιακούς Αγώνες 1896 – Ατομική χρονομέτρηση ανδρών

Σύνοψη αγωνίσματος

Ο αγώνας διεξήχθη στις 11 Απριλίου στο ποδηλατοδρόμιο του Νέου Φαλήρου και ήταν το τέταρτο χρονολογικά αγώνισμα της ποδηλασίας. Οι οκτώ ποδηλάτες που έλαβαν μέρος, έτρεξαν για ένα γύρο στην πίστα (ή αλλιώς για 333 μέτρα).
Ο Πολ Μασσόν κέρδισε τον τρίτο του αγώνα μέσα στην ίδια ημέρα, με τους Σταμάτη Νικολόπουλο και Άντολφ Σμαλ να μένουν ισόπαλοι στη δεύτερη θέση και να οδηγούνται σε νέο αγώνα μεταξύ τους, όπου ο νικητής θα κατακτούσε τη δεύτερη θέση και ο ηττημένος την τρίτη.
Στο νέο αυτό γύρο, ο Νικολόπουλος βελτίωσε το χρόνο του κερδίζοντας τον αγώνα και συνολικά τερμάτισε στη δεύτερη θέση. Αντίθετα, ο Σμαλ ήταν πιο αργός από τον πρώτο γύρο και έμεινε στην τρίτη θέση στο σύνολο.
Μιχάλης Νικολινάκος

Βιογραφικά στοιχεία

Γεννήθηκε στα Άλικα Λακωνίας, αλλά από μικρός εγκαταστάθηκε στον Πειραιά. Μετά το 1946, σπούδασε στη Σχολή Καλών Τεχνών και φοίτησε παράλληλα στη Δραματική Σχολή του Ωδείου Αθηνών, ενώ υπήρξε και μαθητής του μεγάλου Δημήτρη Ροντήρη. Ήταν ψηλός, φωτογενής, κομψός, αρρενωπός. Έγινε σύντομα γνωστός και αγαπητός σε πολλές θαυμάστριες. Θεωρήθηκε ζεν πρεμιέ της εποχής εκείνης.
Ασχολήθηκε επίσης με την ζωγραφική και χρησιμοποιούσε κυρίως μελάνια για να αποτυπώσει τις σκέψεις του. Το έργο του οποίου κρίθηκε εξπρεσιονιστικό, με καθαρό όμως προσωπικό τόνο. Υπήρξε επίσης πολύ γνωστός και ως σκιτσογράφος με συνεργασίες σε περιοδικά και άλλα έντυπα. Η επίδοσή του όμως στον κινηματογράφο υπήρξε επιτυχής.
Πέθανε στην Αθήνα σε ηλικία 71 ετών και κηδεύθηκε στο κοιμητήριο της Αναστάσεως του Πειραιά.
Χρυσή Αυγή (πλοίο)

Το επιβατικό πλοίο Χρυσή Αυγή κατασκευάστηκε το 1970 στην Ιαπωνία για λογαριασμό της εταιρίας του Αυγούστου Πολέμη, την Yoshiura Zosen και βυθίστηκε στις 23 Φεβρουαρίου 1983 στην περιοχή του Κάβο Ντόρο.
Ιωάννης Ερνέστος Β΄ της Σαξονίας-Βαϊμάρης

Βιογραφία

Ήταν ο πρωτότοκος γιος του Γουλιέλμου δούκα της Σαξονίας-Βαϊμάρης και της Ελεονόρας-Δωροθέας, κόρης του Ιωάννη-Γεωργίου Α΄ πρίγκιπα του Άννχαλτ-Ντεσσάου.